पाएं अपने शहर की ताज़ा ख़बरें और फ्री ई-पेपरडाउनलोड करें
हेल्थ सुपरवाइजर के सूने घर से चोर दो लाख 70 हजार रुपए नकदी समेत अन्य सामान चुरा ले गए। हेल्थ सुपरवाइजर की बेटी की शादी तय हो चुकी है। दहेज के लिए उसने घर में पैसे रखे थे। पत्नी व बच्चे रिश्तेदारी में गए थे। हेल्थ सुपरवाइजर ड्यूटी पर चला गया था। लौटा तो घर से पैसे गायब थे। पुलिस ने चोरी का मामला दर्ज कर जांच में लिया है।
जानकारी के अनुसार वार्ड नंबर 14 निवासी हाकम सिंह ठाकुर स्वास्थ्य विभाग में सुपरवाइजर हैं। पत्नी और बच्चे पैतृक गांव गए हैं। वह घर में अकेले थे। मंगलवार सुबह 10 बजे वह घर में ताला लगाकर ड्यूटी पर चले गए। शाम को लौटे तो दरवाजे में लगा ताला टूटा था। अंदर कमरों में रखा सारा सामान फैला था और अलमारियां खुली थीं। उसमें रखा सामान भी बिखरा हुआ था। अलमारी में रखा 2 लाख 70 हजार रुपए नगद और अन्य सामान गायब था।
बेटी की शादी के लिए रखे थे पैसे
प्रारंभिक पूछताछ में हाकम सिंह ठाकुर ने बताया कि उसकी बेटी की शादी तय हो चुकी है। उसी की शादी के लिए उसने पैसे निकाल कर रखे थे। 70 हजार रुपए 200-200 के नोट थे। वहीं 500-500 नोट के दो लाख रुपए थे। पुलिस ने चोरी का मामला दर्ज कर जांच में लिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn